Termékek és szolgáltatások 2010-ben

Általános elégedettség A 2010-ben, 584 felhasználó, azaz vizsgálatvégző körében végzett független Europol felhasználói felmérés eredményei a felmérés 2002-es bevezetése óta a legmagasabb tagállami elégedettségi szintet mutatták. 1. Stratégiai termékek és szolgáltatások (Stratégiai elemzési részleg) — hat fenyegetésértékelés véglegesítése (Az euró észtországi bevezetése, Helyzetjelentés az emberkereskedelemről, Balti-tengeri fenyegetésértékelés, iOCTA (2), LAC-OCTA (3) és a COSI-nak készített fenyegetésértékelés (4), — a stratégiai termékek célzottságának és időszerűségének javítása érdekében a szervezett bűnözés vizsgálatának (OC-Scan) elindítása: a szervezett bűnözéssel kapcsolatos új és kialakulóban lévő fenyegetésekre és trendekre összpontosító fenyegetésértékelések. Hét jelentés rendelkezésre bocsátása, — a Hivatal stratégiai termékeinek 100 %-a (kivéve a terrorizmus és a fegyverek elterjedése elleni küzdelmet) megfelel az EU OCTA (5) megállapításainak, — a Hivatal támogatta az új uniós szakpolitikai ciklus létrehozását, illetve részt vett abban. 2. Operatív termékek és szolgáltatások 2.1. A Hivatal mint a bűnüldözési műveletek támogató központja (Elemzési munkadokumentumok, operatív elemzési jelentések és egyéb beszámolók, helyszíni és központi operatív támogatás, közös nyomozócsoportok) — a Hivatal támogatta az uniós tagállamok illetékes hatóságait 11 738 határokon átnyúló eset kapcsán (2009-hez viszonyítva 12 %-os növekedés), — mélyelemzési és operatív támogatás nyújtása több mint 150 jelentős, határokon átnyúló nyomozáshoz, amelyek közül néhány egy vagy két évig tartott, legtöbbjük pedig jelenleg is tart, — a Hivatal által támogatott műveletek 35 %-a a kábítószerekre vonatkozott, azonban a Hivatal legnagyobb operatív hatását az euróhamisítás elleni küzdelem terén fejtette ki, — a Hivatal Unió-szerte részt vett a legfőbb euróhamisítás elleni nyomozásokban. A Hivatal 2010-ben 838 bankkártya-csalási és euróhamisítási ügy felderítésében játszott aktív támogató szerepet, amelynek eredményeképpen felszámolták a hamis eurókat előállító öt fő nyomdát. A Hivatal által pénzügyileg támogatott euróhamisítási nyomozások (35) eredményeképpen többek között lefoglaltak több mint 6 millió EUR-nyi hamis bankjegyet/érmét, 70 főt letartóztattak és három nyomdát bezártak, — belső eljárások a nap 24 órájában, a hét minden napján nyújtott operatív támogatással kapcsolatban tervezett keresztellenőrzési részlegek létrehozására, — strukturális és megbízható operatív eredmény-adatbázis kifejlesztése. Ez lehetővé teszi a Hivatal által támogatott műveletekkel kapcsolatos információk központosítását és az automatikus beszámolást, — a Hivatal 2010 végéig 57 eseményről számolt be, amelyek keretében tájékoztatást adott a Hivatal közös nyomozócsoportok számára nyújtott támogatásáról, — a regionális modell végrehajtásának tervét 2010. szeptember 30-ig véglegesítettük, ez számos egymással összefüggő elemből áll: regionális támogató tisztviselők (Regional Support Officers, RSO), központi elemzési munkadokumentumok, információáramlás, dokumentumkezelés, együttműködés a vonatkozó munkacsoportokkal stb., — a terrorizmus finanszírozásának felderítését célzó programra (Terrorist Finance Tracking Programme, TFTP) vonatkozó megállapodás végrehajtásához szükséges képességek kialakítása, a céldátumon belül (egy erre a célra létrehozott csoport felállításával), — PPP-terv (Outreach Programme) kidolgozása 2010. december 31-ig, — 2010 végén az Interpollal közös operatív terv (6) az előkészítés végleges szakaszában volt, — a belső biztonságról szóló közös ügynökségi jelentés benyújtása a bel- és igazságügyi együttműködési ügynökségek vezetőinek, — a bel- és igazságügyi együttműködési ügynökségek vezetőinek együttműködése a Hivatal elnöklése alatt zajlott. 2.2. A Hivatal mint a szervezett bűnözéssel kapcsolatos információk központja (Információmenedzsment-részlegek, Biztonságos információcsere-hálózati alkalmazás (SIENA), Europol Információs Rendszer (EIS), Kapcsolattartó Irodák Hálózata) — az Europol Információs Rendszer EIS 1.6-os verzióját 2010. január 31-ig bevezették, — a SIENA (7) 2.0-ás verzióját 2010. október 22-én vezették be, — 8 tagállam nemzeti vagyonvisszaszerzési hivatala 2010. október 31-ig rákapcsolódott a SIENA-ra. A projekt 2011-ben is folytatódik, — 2010 folyamán tovább fejlődött az interoperabilitásra és az adatok keresztegyeztetésére vonatkozó üzleti folyamatok kidolgozása, — a Hivatal kapcsolattartó tisztviselői élő kapcsolatot biztosítanak az Europol hágai központja és a 27 tagállami fővárosban található Europol nemzeti egységek között. 129 kapcsolattartó tisztviselő egyedi hálózatáról van szó, akik fontos szerepet töltenek be a mindennapos bűnüldözési tevékenységben azáltal, hogy megkönnyítik az információcserét és támogatást nyújtanak a folyamatban lévő nyomozásokhoz, valamint összehangolják azokat. A Hivatalhoz tartozik 10 EU-n kívüli ország, illetve szervezet kapcsolattartó tisztviselője is, akik együttműködési megállapodások alapján végeznek a Hivatallal közös tevékenységeket. Az ún. Kapcsolattartó Irodák Hálózatának működését a Hivatal biztonságos kommunikációs csatornái is segítik. A Hivatal továbbá két kapcsolattartó tisztviselőt küldött Washingtonba (USA) és egyet az Interpol lyoni (Franciaország) központjába is. 2.3. Szakértelem, ismeretek és képzés (Europol szakértői fórum (Europol Platform for Experts, EPE), adatcsere platformok és adattárolási megoldások, szakismerethez kapcsolódó termékek és szolgáltatások, képzések, konferenciák és az ismeretek széles körben való elterjesztését célzó rendezvények) — a Hivatal aktív szerepet vállalt az EU bűnmegelőzési hálózatában (EU Crime Prevention Network, EUCPN). Az EUCPN-től függetlenül, a COSI szervezett bűnözéssel foglalkozó részlegének tagjaként a Hivatal elősegítette a szervezett bűnözés kezelésével kapcsolatos alternatív megoldások használatát, — kidolgozásra és megvalósításra került az Europol szakértői fórumának (EPE) általános koncepciója. Négy platform létrehozására került sor, — az európai bombaadatbázist tartalmazó rendszer 2010 októberében kezdte meg működését, — a számítástechnikai bűnözéssel foglalkozó európai képzési és oktatási csoport (European Cybercrime Training Education Group, ECTEG) részére három további hitelesített, a számítástechnikai bűnözéssel foglalkozó oktatási modul került megtervezésre, leszállításra és — az online tanulás lehetőségeinek (e-learning) az Európai Rendőrakadémiával (CEPOL) együttműködve megvalósított értékelése jól haladt; az első CEPOL online tanfolyam tárgya a Hivatal volt. A Hivatalt érintő, jelenleg kidolgozás alatt álló egyéb online tanfolyamok: Számítástechnikai bűnözés és a Schengeni Egyezmény. 2.4. Külső kapcsolatok (Kapcsolatok az együttműködő partnerekkel) — A Hivatal számos uniós partnerrel, valamint harmadik országokkal és szervezetekkel működik együtt. Az információk cseréje ezekkel a partnerekkel együttműködési megállapodások alapján történik. A harmadik felekkel megvalósított együttműködés jellegét kétféle megállapodás határozza meg. A stratégiai megállapodások lehetővé teszik a két szerződő fél számára, hogy személyes adatok kivételével bármely információt kicseréljenek egymással, míg az operatív megállapodások a személyes adatok cseréjét is megengedik. — A Hivatal jelenleg 17 unión kívüli országgal, 9 uniós szervvel és ügynökséggel, valamint 3 egyéb nemzetközi szervezettel működik együtt. Ez utóbbiak közé tartozik az Interpol, amely a Hivatal operatív tevékenységének számos vonatkozásában érintett. Az Unió tagállamaiban működő Europol nemzeti egységek vezetői, valamint az együttműködő partnerek (mint például az Eurojust és az Interpol) és a Bizottság megfigyelői rendszeres időközönként üléseznek. Ezeknek a megbeszéléseknek a célja, hogy operatív ügyekben segítséget nyújtsanak a Hivatalnak és támogassák a Hivatal részvételével létrehozandó közös nyomozócsoportok felállítását.